***Anita, no te rajes*** (doslovno: "Anita, ne predaj se") je američka telenovela produkcijske kuće Telemundo, snimana tokom 2004. i 2005. godine.

Sinopsis
--------

Anita Gerero je lepa i mlada meksikanka koja se ilegalno doselila u Los Anheles u potrazi za svojom tetkom Konsuelo, kako bi ispunila poslednju želju žene koja ju je odgajila. Ono što ona ne zna je da je Konsuelo Gerero njena prava majka, žena koja je se odrekla još pre nego što ju je rodila zbog činjenice da je ona nastala kao plod bolnog silovanja. Konsuelo se sada skriva preko lažnog imena i udata je za bogatog arhitektu irskog porekla.
Uprkos svemu Anita se ne predaje i ide kroz život sa srcem u rukama. Simpatična je i uvek nasmejana devojka, nepromišljena, prebrzo iznosi svoje mišljenje, priča više nego što bi trebalo, no to uvidi tek u trenutku kada je sateraju emocije. Lako padne u plač, no još lakše povrati osmeh na lice..

Anita dolazi u Majami i tu upoznaje veliku ljubav, Luis Eduarda Kontrerasa, uspešnog inženjera koji se zaljubljuje u nju bez obzira što je oženjen sa manekenkom Arianom Dupond. Iskreno, njegov brak sa Arianom je propast, i to ga čini previše isfrustriranim. Sa svoje strane, Ariana je proračunata i bezosećajna, ne želi biti verna svome mužu i vara ga sa najboljim prijateljem Ramirom Albornozom. Eduardo je spreman na razvod, ali ona mu ne želi dozvoliti nov život sa Anitom. No njeni planovi bi ubrzo mogli pasti u vodu ukoliko se sazna da je trudna i da je dete koje nosi ustvari Ramirovo. Ariana očajno traga za izlaskom iz te situacije, te izaziva abortuz za koji optužuje Anitu. Eduardo poveruje u navodnu Anitinu okrutnost te je prijavi policiji.

U svom begu, Anita se sudara sa automobilom kojim upravlja njena majka. Konsuelo, svesna činjenica da sudbina jednostavno insistira da je spoji sa svojom ćerkom, odlučuje da joj pomogne bez otkrivanja šta joj je ona ustvari. Vremenom otkriva da je njena ćerka ustvari jedno divno biće, ali ne dolazi do načina kojim bi joj mogla saopštiti istinu o vezi koja ih povezuje. U međuvremenu, Anita biva uhapšena i odvedena do suda. U zatvoru otkriva pravu istinu o svom poreklu i počinje da oseća mržnju prema svima koji su joj naneli zlo, uključujući i svoju majku. Nakon nekog vremena, Anita se oslobađa krivice zahvaljujući svom advokatu Huliju Sesaru Alzkaraji. Takođe to je i Konsuelina, kao i Luis Eduardova zasluga, koji se saznajući posvetio kako bi ispravio nepradvu koju joj je naneo.

Ariana počinje novu igru. Sada preti da će ubiti Anitu, no Luis Eduardo to uspeva da reši rizikujući sopstveni život. Anita mu oprašta i miri se sa životom dok Ariana umire od anoreksije. Na proslavi njihovog venčanja ispunjena je srećom i uviđa da je pravo vreme za oproštaje, radosti i zahvalnost Bogu što ju je izveo na pravi put i naučio da se ni u životu ni u ljubavi nikad ne treba predati.

Uloge
-----

| Glumci | Likovi |
| --- | --- |
| Ivone Montero | Anita Gerero |
| Horhe Enrike Abeljo | Luis Eduardo Kontreras |
| Natalija Strejgnard | Ariana Dupont Aristizabal |
| Marselo Sazan | David Aristizabal |
| Roberto Mol | Abelardo Rejes |
| Isabel Moreno | Kaćita Moret |
| Janete Lehr | Karlota Aristizabal de Dupont |
| Žovan Ramos | Ramiro Albornoz |
| Marta Pisanes | Amanda Aristizabal |
| Eduardo Serano | Emilijano Kontreras |
| Eljuz Peraza | Konsuelo Gerero/Grasijela O Donel |
| Kristijan Tapan | Francisko |
| Rodolfo Himenez | Pablo Rios |
| Gabriel Parisi | Bili O Donel |
| Aleksa Kuve | Dulse Marija Kontreras |
| Milie Ruperto | Ambar Baros |
| Andrea Loreto | Anđi Baros |
| Dabas Malaver | Memo Valiente |
| Jadira Santana | Mersedes |
| Laura Termini | Magi O Donel |
| Rosalinda Rodrigez | Ćajo Gerero |
| Jana Martinez | Nati Izkjerdo |
| Gabriel Travesari | Detektiv Maldonado |
| Mičele Manterola | Lusesita |
| Jahkin Santaluka | Ćućo |
| Kenija Gazkon | Gvadalupe Izkjerdo |
| Ruben Kamelo | Roke Izkjerdo |
| Horhe Alberti | Fresa |
| Daniel Fabius | Tom O Donel |
| Rebeka Montoja | Konsuelo Gerero (u mlađim danima) |
| Liz Galjardo | Ćajo Gerero (u mlađim danima) |

Vanjske veze
------------

* Uvodna špica na YouTube